Kuulun Eesti Puuetega Naiste Ühingu juhatusse ja meil toimus 5.juunil  aruandlus-valimiskoosolek ja teabepäev Palmses  Põhiteemaks oli puuetega naiste toimetulek ja tööelu  Hommikul tuli mulle invabuss isa korteri juurde järgi  Korjasime teised naised ka linna pealt kokku ja reis võis alata  Palmsesse jõudes veidi ekslesime bussiga ümber mõisa, aga üsna pea leidsime õige koha üles ja ronisime bussidest Palmse koolituskeskusesse, mis on hiljuti renoveeritud linnaserehe ruumides, see on vana aja hõnguga hubane koolituskeskus kõigi tänapäeva mugavustega, kus on erineva  suurusega koolitus- ja nõupidamisruumid.  Koolitus keskuses ootas meid kaunilt kaetud tervituskohvi laud. Olin eelmisel õhtul isa juures isa rõõmsal kaasaaitamisel küpsetanud soja kotletid ja neist suupiste vardad teinud. Panin need ka kohvilauale ja tundus, et mu suupisted maitsesid hästi, kadusid taldrikutelt kui nõia väel kaaslaste kõhtudesse  Pärast tervituskohvi pidasime aruandlus-valimiskoosolekut ja eelarve kinnitamist  Kui olime oma kohustusliku programmi läbinud saabus lõuna paus  Vabatahtlik Ano oli meile valmistanud maitsva lõuna, seene-kalkun risoto ja puberti kisselliga  Toit oli ime maitsev ja sai ruttu otsa  Pärast lõunasööki kuulasime loengut Palmse mõisa-vabaõhumuuseumist, mida pidas meile direktor Maie Urbas.  Järgmisena tuli meiega tutvuma Maire Laht Naiskodukaitse Viru ringkonnast.  Mina ei suutnud enam nii pikalt istuda ja läksin ennast trepikotta sirutama  Kaks ühingu kaaslast olid samade tunnetega mulle järgnenud ja me läksime õue muuseumiga  tutvuma  Ja õigesti tegime, sest pärast teabepäeva meil enam muuseumi jaoks aega ei jäänudki  Olin kunagi selles muuseumis käinud, aga peale remonti oli ka midagi uuendatud ja muudetud  Oli kena jalutuskäik kaunis aias ja imekenas härraste majas  Mõtlesin ainult, et kui mõisproual 11 last oli, kuhu nad ses üsna väikeses majas ära mahtusid  Kui tiirult koolituskeskusesse tagasi jõudsime, võeti teabepäeva kokku ja minagi sain suu mitu korda lahti teha ja asjast osa  Teabepäeva  modereeris vabatahtlik Reet Laja ja tegi seda päris asjalikult  Enne lahku minekut saime teada, et meie ühingust astusid välja kaks kena nutikat naist  Olin juba koosolekul imestunud, et nad väga eksalteritult käitusid  Nad on haritud ja vahvad naised, ei tea mis neile saba peale astus  Ütlevad küll, et ei ole emotsionaalne otsus, aga mulle tundus vastupidi  Võtsime päeva kokku ja asusime koduteele  Ütlesin, et oli tore kõiki näha ja hästi vahva, et meid iga kord põnevatesse paikadesse  viiakse  Panin südamele naistele, et nad ennast kodu nurka ära ei peidaks, oleks ikka aktiivsed ja tuletaks maailmale meelde, et me olemas oleme  Kui ma kaks nädalat pole ratastooliga ennast linnas näidanud, siis ikka keegi ehmub, et mis juhtus  Ei juhtunud midagi, lihtsalt me kõik ei ole ühesuguste võimete ja liikumisvõimega ja ma ei taha kodus hallitada sellepärast, et ma omil jalul käia ei jaksa ja ei tohikski  Tänan kõiki, kes kaasa aitasid, et me kokku saime, kõhud täis saime  targemaks saime ja ilusas kohas olla saime  Olge terved kallid naised!!!